EkBass/fiwiki-20250220-pages-articles huggingface dataset:
Kärkimedia

Kärkimedia Oy on 34 suomalaisen sanomalehden omistama markkinointikanava, jonka tavoitteena on edistää jäsentensä ilmoitusmyyntiä sekä toimia yhteistyöorganisaationa. Se on perustettu 1995. Kärkimedia edustaa kansainvälistä Cannes Lions -mainosfestivaalia Suomessa. Kärkimedia tuottaa myyntipalveluita, tutkimus ja konsultointipalveluita, kampanjasuunnittelua sekä mainosmittausta. ==Lähteet== ==Aiheesta muualla== *Salon Seudun Sanomat: Kärkimedioiden levikki 2005 (PDF) Luokka:Suomalaiset sanomalehdet luokka:Ilmoitusmarkkinointi Luokka:Suomalaiset viestintäyhtiöt
Marsupilami

Marsupilami on belgialaisen André Franquinin luoma eläinsarjakuvahahmo, joka seikkailee omassa albumisarjassaan ja aluksi Piko ja Fantasio -sarjakuvassa Pikon ja Fantasion lemmikkinä. Suomennetuista Pikon ja Fantasion seikkailuja -sarjakuvista ensimmäisenä Marsupilami esiintyy albumissa Taistelu perinnöstä (1951–1952), jossa Piko ja Fantasio löytävät Marsupilamin Etelä-Amerikan sademetsästä. Sarjakuvien lisäksi Marsupilami on esiintynyt myös animaatioissa. Marsupilami-sarjakuvahahmosta on saatavilla oheistuotteita, kuten sen kuvalla varustetuja mukeja ja paitoja sekä pehmoleluja. ==Hahmo== Marsupilami on keltainen mustapilkkuinen tai kokonaan musta apinankaltainen sympaattinen hahmo. Sillä on pitkä, täysikasvuisena noin 8-metrinen häntä, jota se käyttää lonkeromaisena tarttumavälineenä. Naarailla häntä on lyhyempi. Marsupilami kuuluu harvinaiseen munivien nisäkkäiden lahkoon, josta muina esimerkkeinä ovat esimerkiksi vesinokkaeläin ja nokkasiili. Naaras munii 2–3 päärynänmuotoista munaa kerran elämässään. Marsupilamien luontainen elinympäristö on sademetsässä Palombia-nimisessä kuvitteellisessa Etelä- Amerikan valtiossa. Marsupilamiperhe asuu puuhun rakentamassaan simpukkamaisessa kodissa. Marsupilami on älyltään nokkela ja toimiltaan yllättävä. Marsupilami pystyy hengittämään ilmassa ja vedessä ja sen ruuansulatuskanavasta on yhteys nenään. Marsupilamin luontaiseen ruokavalioon kuuluvat esimerkiksi piraijat ja vaeltajamuurahaiset (albumissa Tembo Tabu). Marsupilami osaa satunnaisesti puhua yksittäisiä sanoja. Se toistelee varsinkin sanaa ”huba”. ==Esiintyminen sarjakuvissa== Suomeksi ilmestyneistä albumeista Marsupilami esiintyy ainakin seuraavissa: Marsupilami-albumit: * 1. *Yksi suu lisää, *Musta Marsu, *Monte Urticandon siitepöly, * 5. *Fordlandia, *Boavistan kulta, *Boavistan temppeli, *Taivaan perhoset, *Operaatio M, *Huba Banana, *Marsupilamin metkut, *Marsupilami Ensyklopedia: Suuri Arvoitus. * 14. Pikon ja Fantasion seikkailuja -albumit: * 4. * 5. * 7. * Täytetarinassa 8. albumissa * 9. * 10. * 11. * 12. * 13. * 14. * 15. * 16. * 17. * 18. * 19. * 24. * 55. Muualla *Pikoa ja Fantasioa tehnyt Jean-David Morvan lisäsi marsupilami-pariskunnan kolmeen ruutuun sarjakuvaansa Sillage. == Aiheesta muualla == * http://www.marsupilami.com/ * Suomessa julkaistut Marsupilami-albumit Luokka:Sarjakuvahahmot Luokka:Kuvitteelliset eläinlajit Luokka:Belgialainen sarjakuva Luokka:Piko ja Fantasio
CANT Z.1007

CANT Z.1007 Alcione oli italialainen toisen maailmansodan aikainen keskiraskas pommikone. Sen ensilento tapahtui maaliskuussa 1937 ja tuotanto alkoi vuonna 1938. Koneen suunnitteli ja valmisti Triestessä toiminut Cantiere Navali Triestino (CANT). Italian ilmavoimat käytti konetta koko toisen maailmansodan ajan. Koneen ensimmäinen sotakäyttö tapahtui taistelussa Britanniasta syyskuussa 1940, mihin Italia toimitti koneita Saksan tueksi. Seuraava sotanäyttämä oli Kreikka. Välimeren ilmataisteluissa suuri määrä CANT Z.1007 -pommikoneita ammuttiin alas, koska kone oli hidas ja sen puolustusaseistus oli heikko. Koneita rakennettiin 560 kappaletta. Koneen Z.1007ter-versiossa oli voimakkaampi moottori – se tuli palvelukäyttöön vuonna 1942.Mondey, D., 2002: s. 32 ==Tekniset tiedot== * miehistö : 5 * pituus : 18,35 m * kärkiväli : 24,80 m * korkeus : 5,22 m * siipipinta-ala : 70 m² * tyhjäpaino : 9 396 kg * suurin lentoonlähtömassa : 13 621 kg * moottori : 3 kpl Piaggio P.XI RC.40, joista kunkin teho oli 745 kW (1 000 hv) ===Suorituskyky=== * huippunopeus : 455 km/h * matkalentonopeus : 338 km/h * kantama : 1 795 km * lakikorkeus : 7 500 m ===Aseistus=== * 2 kpl 12,7 mm Breda-SAFAT konekivääriä * 2 kpl 7,7 mm Breda-SAFAT konekivääriä * 1200 kg pommeja tai kaksi halk. 450 mm torpedoa == Lähteet == *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2. (s.32-33) === Viitteet === Luokka:Italialaiset pommikoneet Luokka:1930-luvun pommikoneet
Zatoichi – sokea samurai

Zatoichi – sokea samurai () on Takeshi Kitanon ohjaama vuonna 2003 ilmestynyt samurai-elokuva. Takeshi Kitano näyttelee myös pääosassa ja on käsikirjoittanut ja leikannutkin elokuvan. Elokuva on suurelle yleisölle tehty uuden ajan versio vanhasta samannimisestä japanilaisesta klassikosta. == Kuvaus == Kitanon näyttelemä Zatoichi on sokea samurai. Elokuva noudattaa japanilaisittain tuttua kaavaa: Zatoichi auttaa kylää, jossa pahat jengiläiset häiritsevät asukkaiden elämää ja pakottavat ihmisiä maksamaan suojelurahoja. Zatoichi ystävystyy paikallisen maanviljelijättären kanssa ja tapaa kaksi vanhempiensa murhaajia etsivää geishaa lupautuen auttamaan näitä. == Arvioita == Turun Sanomien Tapani Maskulan mukaan monilahjakas Kitano on rytmittänyt elokuvansa ”niin nasevasti erilaisten elementtien – taustaäänien, säilän sivallusten, kehon liikkeiden, musiikin ja koreografian – jänteväksi visuaaliseksi kudelmaksi, että sitä täytyy ihailla jo teknisenä toteutuksena”. == Lähteet == Luokka:Vuoden 2003 japanilaiset elokuvat Luokka:Takeshi Kitanon ohjaamat elokuvat Luokka:Samuraielokuvat Luokka:Toimintaelokuvat
Leo Suonpää

Leo Evald Suonpää (15. kesäkuuta 1911 Oulu – 12. maaliskuuta 1996 Tampere) oli suomalainen poliitikko. Hän oli kansanedustaja Suomen kansan demokraattisen liiton eduskuntaryhmässä (1954–1969), Tampereen kaupunginvaltuuston ja -hallituksen varapuheenjohtaja, kulkulaitosten ja yleisten töiden ministeri (1966–1968), kolmesti presidentin valitsijamies (1956, 1962, 1968) sekä Suomen kommunistisen puolueen poliittisen toimikunnan jäsen (1954–1969, 1970–). Leo Suonpää osallistui politiikkaan kommunistien salaisissa soluissa 1930-luvulta alkaen. Hän istui tästä syystä kaksi vankilassa vuosina 1934–1936. Sotien jälkeen hän nousi julkisen SKP:n Tampereen piirijärjestön piirisihteeriksi. Hän luopui virasta tultuaan valituksi eduskuntaan 1954. Samana vuonna Suonpää nousi myös SKP:n korkeimpaan johtoon, poliittiseen toimikuntaan. Veli-Pekka Leppänen on pitänyt Suonpäätä tuon ajan merkittävimpänä "ei-helsinkiläisenä" suomalaiskommunistina.Veli-Pekka Leppänen: Kivääri vai äänestyslippu (Edita 1999), s. 158–159. SKP:n jakauduttua 1960-luvun lopulla Suonpää siirtyi puolueopposition riveihin, joiden joukossa hän edusti maltillista siipeä. Puolueen hajottua 1980-luvun puolivälissä Suonpää toimi huhtikuusta joulukuuhun 1986 Demokraattisen vaihtoehdon puheenjohtajana.Finparti – Puoluejohtajat linkki == Lähteet == ==Aiheesta muualla== * Leo Suonpään muistokirjoitus Helsingin Sanomissa Luokka:Demokraattisessa Vaihtoehdossa vaikuttaneet henkilöt Luokka:SKDL:ssä vaikuttaneet henkilöt Luokka:Kansanedustajat Luokka:Tampereen kaupunginvaltuutetut Luokka:SKP:ssä (1918–1990) vaikuttaneet henkilöt Luokka:Suomen ministerit Luokka:Devan puheenjohtajat Luokka:Pirkanmaan vaalipiiri Luokka:Vuonna 1911 syntyneet Luokka:Vuonna 1996 kuolleet
HC Davos

HC Davos on sveitsiläinen jääkiekkoseura, jonka kotikaupunki on Davos.http://www.eliteprospects.com/team.php?team=110 Viitattu 27.10.2013. Seura pelaa Sveitsin pääsarjassa National League:ssa, jossa se on voittanut historiansa aikana 31 mestaruutta (1926, 1927, 1929–1935, 1937–1939, 1941–1948, 1950, 1958, 1960, 1984, 1985, 2002, 2005, 2007, 2009, 2011 ja 2015). Joukkue pelaa kotiottelunsa Eisstadion Davosissa. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Laurin Solèr L 2027 Zürich, Sveitsi 29 Sandro Aeschlimann L 2027 Zäziwil, Sveitsi 51 Luca Hollenstein L 2026 Mosnang, Sveitsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 4 Yanik Lichtensteiger L 2025 6 Klas Dahlbeck (A) L 2026 Katrineholm, Ruotsi 12 Enzo Guebey R 2026 Sallanches, Ranska 20 Michael Fora R 2026 Giubiasco, Sveitsi 55 Calle Andersson R 2028 Limhamn, Ruotsi 57 Davyd Barandun L 2026 Sumy, Ukraina 60 Julius Honka R 2025 Jyväskylä, Suomi 77 Nico Gross L 2026 Pontresina, Sveitsi 90 Sven Jung (A) L 2031 Oberthal, Sveitsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 8 Rico Gredig L VLH / KH 2026 10 Andres Ambühl (C) R H 2025 Davos, Sveitsi 15 Simon Ryfors L KH / VLH 2026 Tukholma, Ruotsi 18 Filip Zadina L LH 2026 Pardubice, Tšekki 19 Adam Tambellini L VLH / KH 2026 Edmonton, Alberta, Kanada 21 Julian Parrée L KH / VLH 2026 Alkmaar, Alankomaat 22 Brendan Lemieux L VLH 2027 Denver, Colorado, Yhdysvallat 36 Simon Knak R LH 2026 Zürich, Sveitsi 42 Joakim Nordström (A) L KH / VLH 2027 Tukholma, Ruotsi 44 Matěj Stránský R LH 2027 Ostrava, Tšekki 65 Marc Wieser R OLH 2025 Küblis, Sveitsi 66 Valentin Nussbaumer L KH / VLH 2027 Delémont, Sveitsi 70 Enzo Corvi (A) R KH 2026 Chur, Sveitsi 72 Tino Kessler R KH / OLH 2028 Weesen, Sveitsi 93 Yannick Frehner R OLH 2027 96 Chris Egli L KH / VLH 2026 Sursee, Sveitsi === Valmennus & Joukkueenjohto === * Päävalmentaja: Josh Holden * Apuvalmentaja: Waltteri Immonen * Apuvalmentaja: Glen Metropolit * Maalivahtivalmentaja: Markus Ketterer * Videovalmentaja: Jakub Bartók * Fysiikkavalmentaja: Sergio Gaggioni * Huoltopäällikkö: Stefan Steiner * Puheenjohtaja: Gaudenz F. Domenig * Toimitusjohtaja: Jan Alston * Jääkiekkotoiminnanjohtaja: Marc Gianola * Pelaajakehitysjohtaja: Rene Müller * Joukkueenjohtaja: Paul Berri Lähde: EliteProspects ==Lähteet== Luokka:Sveitsiläiset jääkiekkoseurat Luokka:Davosin urheilu
Muotovirhe

Muotovirhe on virhe oikeudellisessa tai hallinnollisessa prosessissa, missä on tahallaan tai yleensä tuottamuksellisesti toimittu väärin vastoin annettuja sitovia ohjeita. Muotovirheet ovat yleisiä toimissa, mistä on annettu muotomääräys, jota pitää noudattaa tai oikeustoimi on pätemätön. Muutoksenhakija on vahvoilla, mikäli muotovirhe kyetään osoittamaan. Näin ollen ei tarvitse käyttää muita perusteluja, kuten ennakkotapausta, normia ensisijaisempaa normia tai oikeusperiaatetta. Esimerkiksi kiinteistökaupassa on tiukkoja muotomääräyksiä, joiden noudattamatta jättäminen tekee kaupasta mitättömän. Irtaimen, kuten asunto-osakeyhtiön omistamien huoneistojen hallintaan oikeuttavien osakkeiden kauppa ei ole kiinteistökauppaa, vaan osakekauppaa, joka on sopimusvapaata irtaimiston kauppaa. Luokka:Oikeustiede Luokka:Prosessioikeus
Booble

Booble.com on yhdysvaltalainen maksulliseen pornoon keskittynyt hakemisto. Booblen tietokanta sisältää ylläpitäjien valitsemia sivustoja, joita palvelun oman ilmoituksen mukaan on indeksissä yli 10 000 kappaletta. Linkkien lisäksi kone palauttaa viitteitä sivuja koskeviin arvioihin. Lisäksi Booble kertoo palvelun hinnan. Booble itse ei sisällä pornoa eikä linkkejä ilmaisille pornosivuille. Booble.com ja sen logo muistuttavat suuresti Googlea. Logossa ainoastaan hakukoneen nimen o-kirjaimet on tehty naisen rintoja muistuttaviksi. Suurin ero Googleen on kuitenkin se, että Booble palauttaa ainoastaan pornografisia sivuja. Hakukone perustettiin 2004 vitsinä ja parodiana Googlesta. Se joutui lähes heti ongelmiin Googlen ylläpidon kanssa. Google vaati pian palvelun sulkemista. Booblen ylläpito puolustautui Reutersin mukaan sillä, että sivuston oli ainoastaan tarkoitus olla ”hauska parodia”. Booblesta tuli niin suosittu, että se jopa kaatui ruuhkan seurauksena. Booble on vuodesta 2006 alkaen US Patent and Trademark Officen suojaama rekisteröity tavaramerkki. == Lähteet == == Aiheesta muualla == * Booble.com Luokka:Hakukoneet Luokka:Pornografia
Victorien Sardou

Victorien Sardou (5. syyskuuta 1831 Pariisi – 8. marraskuuta 1908 Pariisi) oli ranskalainen kirjailija ja Ranskan akatemian jäsen vuodesta 1877. Sardou oli 1800-luvun ranskalaisista näytelmäkirjailijoista suosituimpia, ja hänen draamansa levisivät ympäri Eurooppaa. Sardou hallitsi ennen kaikkea draaman tekniikan. Hänen menestyksekkäimmät näytelmänsä ovat porvarillisia tapakomedioita. Tuotanto käsittää lisäksi monia ooppera- ja operettilibrettoja. Esimerkiksi Giacomo Puccinin Tosca pohjautuu Sardoun näytelmään La Tosca 1887. Sardou kirjoitti Sarah Bernhardtia varten historiallisia melodraamoja, joista Tosca oli kolmas. Bernhardtin Tosca- esityksestä tuli kuuluisa, Puccini näki sen ja pyysi Sardoun agentilta oikeuksia säveltää se oopperaksi. ==Teokset (valikoima)== *Les Pattes de mouche (1860) *Patrie! (1869) *L’Oncle Sam (1873) *La Haine (1874) *Dora (1877) *Divorçons! (Erotaan pois) (1880) *Fédora (1882) *Théodora (1884) *La Tosca (1887) *Cléopâtre (1890) *Thermidor (1891) *Madame Sans-Gêne (Rouva Suorasuu) (1893) *Gismonda (1894) *Spiritisme (1896) *Robespierre (1899) *Dante (1903) *La Sorciere (1894) ===Suomennetut teokset=== * Musta helmi, suomentanut Aukusti Simelius, Hämeenlinna: Karisto 1918. Sarja: Kariston 75 pennin romaaneja, 11. ;Näytelmiä * Rouva Suorasuu (Madame Sans-Gêne), suom. Marja Rankkala, Helsinki: TNL * Erotaan pois (Divorçons!), suom. Osmo Mäkeläinen, Helsinki: Suomen Teatteriliitto * Thermidor,; suom. Lauri Ikonen (käsikirjoitus, Teatterikorkeakeakoulun Viipurin näyttämö -kokoelma) * Isänmaa (Patrie!), suom. Jalmari Finne (käsikirjoitus, Teatterikorkeakeakoulun Viipurin näyttämö -kokoelma) * Fedora, (käsikirjoitus, Teatterikorkeakeakoulun Viipurin näyttämö -kokoelma) * Voimakkaita naisia (Les femmes fortes) (käsikirjoitus, Teatterikorkeakeakoulun Viipurin näyttämö -kokoelma) * Kirjeen kujeet (Les pattes de mouche), suom. K. Rauta, (käsikirjoitus, Teatterikorkeakeakoulun Viipurin näyttämö -kokoelma) * Setä Sam (L'oncle Sam), suom. Jalmari Finne (käsikirjoitus, Teatterikorkeakeakoulun Viipurin näyttämö -kokoelma) * Tosca, suom. Jalmari Finne (käsikirjoitus, Teatterikorkeakeakoulun Viipurin näyttämö -kokoelma) ** Tosca, suom. Leena Vallisaari, Suomen Kansallisooppera 2002 == Lähteet == == Aiheesta muualla == Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1831 syntyneet Luokka:Vuonna 1908 kuolleet
Veli Järvinen

Veli Armas Järvinen (25. marraskuuta 1911 Kymi – 15. marraskuuta 2003 Jyväskylä) oli suomalainen poliitikko. Hän edusti Suomen Sosialidemokraattista Puoluetta eduskunnassa 1948–1951. Hänet valittiin Kymen läänin vaalipiiristä. == Elämänvaiheet == Kymessä syntynyt Järvinen kävi kansa- ja ammattikoulun. Hän suoritti osatutkinnon Yhteiskunnallisessa korkeakoulussa. Järvinen oli Karhulan kauppalanjohtaja vuosina 1951–1959 ja sen jälkeen Jyväskylän kaupunginjohtaja vuoteen 1974. Hän oli presidentin valitsijamiehenä vuosina 1950 ja 1956. Järvinen toimi Kymin kunnanvaltuuston puheenjohtajana ja sai kaupunkineuvoksen arvonimen 1974. hän jäi 1974 eläkkeelle. Jyväskylässä Järvinen kehitti kaupunginjohtajakaudellaan oppilaitosten oloja. Suurimmat hankkeet olivat Jyväskylän seudun ammattikoulu (Viitaniemessä) ja hotelli- ja ravintolakoulu Priimus. Vaihtamalla valtion kanssa alueita syntyi edellytykset Jyväskylän yliopiston laajennuksille. Keskeinen hanke oli myös Seppälän teollisuusalue, jossa edelleenkin toimii merkittävä osa Jyväskylän yrityksistä. Maanhankinta myös uusien asuinlähiöiden rakentamiseksi pantiin vireille.Veli Järvisen muistokirjoitus Helsingin Sanomissa (Erkki Pänkäläinen 2003 ==Lähteet== == Aiheesta muualla == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Jyväskylän pormestarit ja kaupunginjohtajat Luokka:Karhulan kauppalanjohtajat Luokka:Kymin kunnanvaltuutetut Luokka:Kymen vaalipiiri Luokka:Vuonna 1911 syntyneet Luokka:Vuonna 2003 kuolleet
8,8 cm Flak 41

8,8 cm Flak 41 (L/74) oli saksalainen toisen maailmansodan aikainen raskas 88 mm:n ilmatorjuntatykki. Alkuvuodesta 1939, jo ennen toisen maailmansodan syttymistä, aloitettiin uuden 88 mm:n ilmatorjuntatykin suunnittelu. Uuden tykin oli tarkoitus korvata sitä vanhemmat, Kruppin suunnittelemat 88-milliset Flak 18-sarjan tykit. Rheinmetall-Borsigin prototyyppi hyväksyttiin tuotantoon ja sai sotavarusteena nimen 8,8 cm Flak 41 (L/74), lyhyemmin Flak 41. Tässä tykkimallissa oli erittäin pitkä 855-millimetrinen hylsy ja 74 kaliiperin mittainen putki, jotka nostivat kantamaa merkittävästi verrattuna aiempiin saman kokoluokan ilmatorjuntatykkeihin. Flak 41 ylti jopa 15 000 metrin torjuntakorkeuteen. Flak 41 oli kuitenkin epäluotettava, eikä sitä käytetty alkukokemusten jälkeen Saksan ulkopuolella. Vain 318 tykkiä oli käytössä tammikuussa 1945. Luokka:Ilmatorjuntakanuunat
Vesivehmaa

Vesivehmaa on yksi Asikkalan kylistä Päijät-Hämeessä. Etäisyys Vääksyyn on noin 10 km, Lahteen vajaat 20 km ja Heinolaan noin 30 km. Vesivehmaa on Asikkalan toiseksi suurin osa heti keskustaajama Vääksyn jälkeen. Sen väkiluku on yli 700.http://www.phnet.fi/kylat/vesivehmaa/ Kylässä on Vesivehmaan koulu, joka on rakennettu 1980. Koulussa on luokat 1–6, ja sen rehtorina toimii Markus Koskinen. Oppilaita on noin 90. Koululla menee hyvin verrattuna muihin Asikkalan ensimmäisten luokkien peruskouluihin, sillä se ei ole lakkautusuhan alla kuten moni muu koulu. Vesivehmaan kylän historiasta on kirjoitettu kaksiosainen kirjasarja Vesivehmaan seudun kylien historia I ja II. Museovirasto on määritellyt Toisen Salpausselän eteläpuoliseen viljelyvyöhykkeeseen sijoittuneen Vesivehmaan kylän valtakunnallisesti merkittäväksi rakennetuksi kulttuuriympäristöksi. Vesivehmaa tunnetaan populaarikulttuurissa Usko Kempin sanoittamasta ja Yrjö Saarnion säveltämästä Vesivehmaan jenkasta. Vesivehmaalla sijaitsee myös Jenkkapirtti, vuonna 1969 avattu kesätanssilava, jossa on paljon eloa kesäisin. Heti Jenkkapirtin läheisyydessä on urheilukenttä, jossa monet nuoret urheiluseura Vesivehmaan Vireen jäsenet kisailevat usein järjestetyissä kisoissa. Jukolan viesti kilpailtiin Vesivehmaalla vuonna 2002. Urheilukentän läheisyydessä on myös kuntopolku, jossa on talvella valaistu hiihtolatu. Suomalainen sijaisnäyttelijä ja stuntmies Antti Pendikainen kuoli vuonna 2019 Vesivehmaalla järjestetyssä offroad-moottoripyörien cross country -kilpailussa menettäessään ajoneuvonsa hallinnan. ==Muita nähtävyyksiä== Lahti-Vesivehmaan lentopaikka sijaitsee Vesivehmaalla ja kentällä toimii Päijät-Hämeen ilmailumuseo. Vierumäen ja Vääksyn välinen seututie 313 kulkee lentokentän ohi ja Vesivehmaan kylän läpi. Lahden ja Vääksyn välisiä linja-autojen vakiovuoroja liikennöidään Vesivehmaan kautta seututie 313:n reittiä. Körrin suoraksi kutsuttavalla valtatie 24:n osuudella kuuluu Vesivehmaan alueeseen motelli ja kahvila-ravintola huoltoaseman yhteydessä. Körrin vakiovuoropysäkin kautta kulkee osa Lahden ja Vääksyn välisistä linja-autoista. Eräs Vesivehmaan nähtävyyksistä on ollut Tuohimestarin tupa. Tuvassa on noin 340 kappaletta monenlaisia tuohesta valmistettuja esineitä. Näitä ovat muun muassa yli puolentoista kuutiometrin vetoinen kontti ja 2,7 metriä pitkät virsut, jotka pääsivät Guinnessin Suureen ennätyskirjaan vuonna 1998. Hämeen Rykmentin Vesivehmaan harjoitusalue sijaitsee kylässä. Hämeen Rykmentin myötä myös Vesivehmaan harjoitusalue lakkautettiin vuoteen 2015 mennessä Keuruun, Kirkonmaan, Jaamankankaan ja Reilan harjoitusalueen tapaan.http://www.hs.fi/paivanlehti/kotimaa/Armeijan+alueita+kansan+k%C3%A4ytt%C3%B6%C3%B6n/a1347506289697 Vesivehmaalla toimii Antin automuseo.http://www.antinautomuseo.fi == Lähteet == == Kirjallisuutta == *Mäkelä-Alitalo, Anneli: Vesivehmaan seudun kylien historia I, Gummerus 2005. *Husar, Reijo: Vesivehmaan seudun kylien historia II, Gummerus 2005. Luokka:Asikkalan kylät Luokka:Valtakunnallisesti merkittävät rakennetut kulttuuriympäristöt Suomessa Luokka:Päijät-Hämeen maakunnan entiset taajamat
Vähä-Äiniö

Vähä-Äiniö on kylä Asikkalan kunnassa Päijät-Hämeessä. Varhaisimmat maininnat Vähä-Äiniöstä ovat 1400-luvulta. Kylässä on myös toiminut koulu, rakennus on tätä nykyä Finn Inspiration Oy:n käytössä. Kylän vakituinen väkiluku, noin 130, on suhteellisen pysyvä, mutta kesäasukkaiden määrä kasvaa. Kesäasuntoja on noin 170. Vähä-Äiniön kylätoimikunta aloitti toimintansa huhtikuussa 1991.Vähä-Äiniö Kylän historiaan liittyy 1870-luvun Turkin sota. Sen aikana Venäjän armeija kuljetutti Turusta härkävankkureilla höyrykoneita Kuoreniemessä rakennettaviin aluksiin. Valmistuttuaan nämä alukset olivat ensimmäiset konevoimalla Päijänteellä liikkuneet alukset. Kuoreniemessä on laajempi kuvaus tapahtumasta. Kuoreniemeen vievän tien varressa näkyy tapahtuman muistokivi. Kylän yrityksiä ja palveluja ovat esimerkiksi Savipaja Samiikka, kokoustiloja, mökkejä sekä saunatiloja vuokraava Lehmonkärki resort, Rantalan hevostallit, Yttälän kartanon maatila sekä kirjastoauto. Vähä- Äiniössä pidetään toukokuisin kyläkokous. Kylällä on ollut omat internetsivut vuodesta 2004. Vähä-Äiniössä kylän talot, pellot ja muinaisjäännökset todistavat hämäläisen kyläasutuksen jatkuvuudesta esihistoriallisista ajoista nykyhetkeen. Tämän perusteella Museovirasto on vuonna 2009 määritellyt Vähä- Äiniön kylän valtakunnallisesti merkittäväksi rakennetuksi kulttuuriympäristöksi. == Lähteet == Luokka:Asikkalan kylät Luokka:Valtakunnallisesti merkittävät rakennetut kulttuuriympäristöt Suomessa
Lagrangen neljän neliön lause

Lukuteoriassa Lagrangen lauseen mukaan jokainen positiivinen kokonaisluku on esitettävissä neljän neliön summana. Lauseen otaksui Claude Gaspard Bachet de Méziriac ja sen todisti 1770 Joseph Louis Lagrange. Lause esiintyi jo Diofantoksen Arithmeticassa, josta Bachet käänsi sen latinaksi vuonna 1621. Esimerkkeinä lauseesta on :3 = 12 \+ 12 \+ 12 \+ 02 :31 = 52 \+ 22 \+ 12 \+ 12 :310 = 172 \+ 42 \+ 22 \+ 12. Adrien-Marie Legendre täydensi lausetta vuonna 1798 väittämällä, että positiivinen kokonaisluku voidaan esittää kolmen neliön summana jos ja vain jos se ei ole muotoa 4k(8m + 7). Legendren todistus oli puutteellinen ja lauseen todisti ensimmäisenä Carl Friedrich Gauss. Vuonna 1834 Carl Gustav Jakob Jacobi löysi täsmällisen kaavan sille, monellako tavalla annettu positiivinen kokonaisluku voidaan esittää neljän neliön summana. Tämä luku on kahdeksan kertaa n:n tekijöiden lukumäärä jos n on pariton ja 24 kertaa n:n parittomien tekijöiden lukumäärä jos n on parillinen. Lagrangen neljän neliön lause on erikoistapaus Fermat'n monikulmiolauseesta ja Waringin probleemasta. Myös seuraava tulos on yleisempi kuin Lagrangen lause: Olkoon a, b, c ja d annettuja luonnollisia lukuja. Voidaanko löytää kokonaisluvut luvut x1, x2, x3, x4 siten, että yhtälöllä :n = ax12 \+ bx22 \+ cx32 \+ dx42 on ratkaisu n:n kaikilla positiivisilla kokonaislukuarvoilla. Tapaus a=b=c=d=1 on Lagrangen lause. Yleisen tapauksen todisti Srinivasa Ramanujan. Hän todisti, että jos a ≤ b ≤ c ≤ d, on olemassa täsmälleen 54 eri tapaa valita a, b, c ja d siten, että yhtälöllä on ratkaisu kaikilla n arvoilla, kun x1, x2, x3, x4 ovat kokonaislukuja. (Ramanujan listasi 55:nnen mahdollisuuden a=1, b=2, c=5, d=5, mutta tässä tapauksessa yhtälöllä ei ole ratkaisuja, jos n=15. Representations of Binary Forms by Quinary Quadratic Forms) == Lähteet == *Ireland ja Rosen, A Classical Introduction to Modern Number Theory, Springer-Verlag, 1990, ISBN 0-387-97329-X == Aiheesta muualla == * Todistus PlanetMath.orgissa * Toinen todistus * Lausetta havainnollistava appletti Luokka:Analyyttinen lukuteoria
Sd

Sd tarkoittaa seuraavia: * Etelä-Dakota, postilyhenne SD, Yhdysvaltain osavaltio * ilman päiväystä, s. d., latinan sanoista sine dato, päiväyksen puuttumisesta kertova merkintä * Ruotsidemokraatit (Sverigedemokraterna), SD, ruotsalainen puolue * Secure Digital, SD, muistikorttityyppi *Seiken densetsu, SD, Square Enixin roolipelisarja * Sicherheitsdienst, SD, Saksan tiedustelupalvelu natsihallinnon aikana * * sosiaalidemokraatti, sd. tai sos.dem., sosiaalidemokratiaa kannattava henkilö * * * Sveitsin demokraatit, SD, sveitsiläinen puolue. * SD, split decision, hajaäänituomio, ottelun päättymistapa kontaktilajeissa * SD, Sadiki Thirston (s. 1994), yhdysvaltalainen rap-artisti == Lähteet ==
Kuningatar Alian kansainvälinen lentoasema

Kuningatar Alian kansainvälinen lentoasema (arab. مطار الملكة علياء الدولي) on lentoasema Jordaniassa. Se sijaitsee Zizyassa noin 30 kilometriä pääkaupunki Ammannista pohjoiseen. Se rakennettiin vuonna 1983 ja toimii Royal Jordanian -lentoyhtiön solmukohtana. Asema on nimetty Kuningas Husseinin kolmannen vaimon Alian mukaan.Amman Queen Alia International Airport Viitattu 6.12.2010 == Lähteet == == Aiheesta muualla == Luokka: Jordanian lentoasemat Luokka:Amman
Elämän kirja

Elämän kirja on Raamatussa mainittu kirja, johon Jumala kirjoittaa vanhurskaiden nimet. Elämän kirja mainitaan Raamatussa toisessa Mooseksen kirjassa ja Ilmestyskirjassa. Elämän kirja kuuluu sekä kristittyjen että juutalaisten uskonnolliseen mytologiaan. == Aiheesta muualla == * Elämän kirja suomenkielisessä Raamatussa (1933/1938) Luokka:Juutalainen usko ja oppi Luokka:Kristilliset käsitteet Luokka:Raamatun aiheet
Sg

Sg voi tarkoittaa seuraavia: * Gibson SG, lyhyesti myös SG, kitaramalli * * * * * .
Lauri Korpinen (diplomaatti)

Lauri Eero Ilmari Korpinen (28. huhtikuuta 1946 Tampere – 30. elokuuta 2021 Helsinki)Kuolinilmoitus, Helsingin Sanomat 19.9.2021, s. C 18 oli Suomen suurlähettiläänä Malesiassa ja Bruneissa kesäkuusta 2004 lähtien. Korpinen aloitti uransa ulkoasiainministeriössä vuonna 1973.Lauri Korpinen suurlähettilääksi Kuala Lumpuriin – Ulkoasiainministeriö 19.2.2004 Hän oli työskennellyt aiemmin Hampurin pääkonsulaatissa, Geneven pysyvässä edustustossa ja Addis Abeban, Varsovan, Washingtonin sekä Lontoon suurlähetystöissä. Vuosina 2000–2004 Korpinen toimi suurlähettiläänä Soulissa, Korean tasavallassa. ==Lähteet== Luokka:Suomen suurlähettiläät Luokka:Vuonna 1946 syntyneet Luokka:Vuonna 2021 kuolleet
Clay Regazzoni

Gianclaudio "Clay" Regazzoni (5. syyskuuta 1939 Mendrisio, Ticino, Sveitsi - 15\. joulukuuta 2006 Fontevivo, Parma, Italiahttps://results.motorsportstats.com/drivers/clay-regazzoni/career) oli sveitsiläinen Formula 1 -kuljettaja. Regazzoni on menestynein sveitsiläinen F1-kuljettaja. == Ura == Regazzoni teki debyyttinsä Ferrarilla Hollannin GP:ssä kaudella 1970, jossa ajoi heti neljänneksi. Hän saavutti ensimmäisen voittonsa samalla kaudella Italian Monzassa. Vaikka Regazzoni ei debyyttikaudellaan ajanut kuin kahdeksan osakilpailua sijoittui hän silti MM- sarjassa peräti kolmanneksi. Kolmen Ferrarilla vietetyn kauden jälkeen Regazzoni siirtyi kaudeksi 1973 BRM:lle ja palasi seuraavana vuonna takaisin Ferrarille. Kausi 1974 oli hänen uransa paras: Toinen sija MM-sarjassa, yksi voitto ja seitsemän palkintopallisijaa. Kauden 1977 Regazzoni ajoi Ensignillä ja seuraavan kauden Shadow'lla. Kauden 1979 hän ajoi Williamsin F1-tallissa, jossa hän saavutti tallin ensimmäisen voiton, mutta siirtyi takaisin Ensignille seuraavana vuonna. Regazzonin F1-ura päättyi Long Beachin GP:ssä maaliskuussa 1980. Jarrupoljin hänen Ensign-autostaan hajosi suoran lopussa. Hän törmäsi pysäköityyn autoon, josta hän kimposi törmäyssuojiin. Hän halvaantui vyötäröstä alaspäin ja haastoi kilpailun järjestäjät oikeuteen turvajärjestelyistä, mutta Los Angelesin oikeus hylkäsi vahingonkorvausvaatimuksen. F1-uran jälkeen hän ajoi käsin hallittavalla autolla Pariisi-Dakar -rallissa ja Sebringin 12 tunnin ajossa. Hän kuoli Italiassa auto-onnettomuudessa joulukuussa 2006. == Lähteet == == Aiheesta muualla == * http://www.clayregazzoni.com/ * Aiutiamo la Paraplegia – Club Clay Regazzoni Onlus Luokka:Sveitsiläiset Formula 1 -kuljettajat Luokka:Liikenneonnettomuudessa kuolleet Luokka:Vuonna 1939 syntyneet Luokka:Vuonna 2006 kuolleet
Kadotettu (televisiosarja)

Kadotettu (Vanished) on kesken jäänyt yhdysvaltalainen televisiosarja, jonka ensi-ilta oli FOX-kanavalla 21. elokuuta 2006. Se kertoo senaattorin vaimosta, jonka katoaminen paljastuu osaksi laajempaa salaliittoa. Kadotettua näytettiin FOX-kanavalla yhdeksän jaksoa, minkä jälkeen viimeiset neljä jaksoa näytettiin MySpacella, koska sarjalle ei riittänyt katsojia televisiossa. Tuotantotiimi oli kuvitellut, että heillä olisi ainakin toinen tuotantokausi aikaa selvittää mysteeriä, joten viimeinen osa ei tarjonnut selvää ratkaisua. Suomessa MTV3 on hankkinut sarjan esitysoikeudet ja aloitti lähetykset 27. helmikuuta 2007. == Näyttelijät == Näyttelijä Rooli Gale Harold Graham Kelton Eddie Cibrian Daniel Lucas John Allen Nelson Senaattori Jeffrey Collins Joanne Kelly Sarah Collins Rebecca Gayheart Judy Nash Margarita Levieva Marcy Collins John Patrick Amedori Max Collins Chris Egan Ben Wilson Robert Hoffman Adam Putnam Ming-Na Lin Mei == Televisiointi == Maa Televisiokanava(t) Alkanut Viikonpäivä, aika Yhdysvallat FOX 21. elokuuta 2006 *Maanantai 21:00 (elokuu 2006 - lokakuu 2006) *Perjantai 20:00 (marraskuu 2006) FOX 4. tammikuuta 2007 Torstai 22:00 FOX 4. tammikuuta 2007 Keskiviikko 22:00 FOX 4. tammikuuta 2007 Torstai 22:00 Global Television 21. elokuuta 2006 Channel Seven 4. joulukuuta 2006 *Maanantai 21:30 (joulukuu 2006 - tammikuu 2007) *Maanantai 22:30 (tammikuu 2007) *Maanantai 23:30 (alkaa 19. helmikuuta 2007) FOX Sirkus TV3 TV3 TV3 Tiistai 22:00 FOX 4. tammikuuta 2007 Torstai 22:00 Five US Channel Five 2007 8TV 2007 MTV3 27. helmikuuta 2007 Tiistai 21:00 Studio 23 27. helmikuuta 2007 Tiistai 21:30 True Series 20. maaliskuuta 2007 Tiistai 22:00 == Aiheesta muualla == * Kadotettu MTV3:n sivustolla * Vanished FOX- televisiokanavan sivustolla * * Vanished sarjan keskustelusivut FOX-kanavalla Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:Foxin televisio- ohjelmat
Sj

SJ tai Sj tarkoittaa seuraavia asioita: * SJ, Huippuvuorten ja Jan Mayenin koodi ISO 3166 -alueluokituksessa * SJ, lentoyhtiö Freedom Airin IATA-koodi * Statens Järnvägar, SJ, entinen Ruotsin valtion rautatielaitos * SJ AB, nykyinen Ruotsin valtion rautatieyhtiö * Sj, Sääksjärven rautatieasema * ruotsin ja norjan kielissä suhu-s:n yksi kirjoitustapa.
Pro Lehdistö

Pro Lehdistö Oy oli yhdentoista suomalaisen sanomalehtikustantajan perustama osakeyhtiö, jonka tarkoituksena oli ostaa maakuntalehtien osakkeita, jotta sijoittajat eivät olisi pystyneet ottamaan niitä haltuunsa verrattain vähäisen osakkeiden hinnan vuoksi. Moni maakuntalehti maksoi vain vähäistä osinkoa, mutta sillä oli suuri varallisuus sekä vähäinen velkaisuusaste. Näin ollen osake-enemmistön hankkimalla oli mahdollista päästä suurehkon ja arvokkaan maakuntalehden omistajaksi. Pro Lehdistö Oy:n perustamisen konkreettinen syy oli se, että 1988 perustettu Suomen Viestintäkehitys Oy pyrki ostamaan maakuntalehtiä ja Savon Sanomien haltuunoton estämiseksi perustettiin sanomalehtikustantajien Pro Lehdistö Oy. Suomen Viestintäkehityksen perusti Panostaja Oy:tä johtaneet sijoittajat Panostaja Oy:lle. Panostaja Oy:n perustivat Tampereella Matti Koskenkorva, Pasi Asikainen ja Jukka Kotakorpi. Suomen Viestintäkehitys yritti ostaa myös Aamulehteä, Ilkkaa ja Savon Medioita. Kun 1990-1991 alkoi lama ja osakkeiden arvot laskivat, alkoivat velat ja jo ostettujen osakkeiden alenevat arvot vaarantaa Panostajan olemassaolon. Panostajan pääomaa vahvistettiin 1995 ja se palasi alkuperäiselle toimialalleen kehitysyhtiöksi. Panostajan valtausyritykset torjunut Pro Lehdistö Oy myyntiin Keski-Suomen Media Oy:lle 1996. Sanomalehtikustantajat suhtautuivat Panostajaan ja Suomen Viestintäkehitykseen negatiivisesti epäillen näitä julkisesti yrityskaappauksesta ja vihamielisestä valtausyrityksestä. Pro Lehdistön osakkaina olivat mm. Keskisuomalainen Oy, Sanoma Osakeyhtiö, Ilkka Oy, TS-Yhtymä Oy. Varsinkin Sanoman rahoituspanos oli merkittävä. Helsingin Sanomien vaikutus maakuntalehtiin niiden itsenäisen olemassaolon takaajana vaikutti lehtien välisiin suhteisiin ja lehdet alkoivat muodostaa muunlaisiakin yhteistyömuotoja. ==Katso myös== *White knight == Aiheesta muualla == *https://www.porssitieto.fi/osake/lisaa/prolehdisto.shtml luokka:Lehdistö
Eilisen kuiskaus

Eilisen kuiskaus () on japanilainen animaatioelokuva. Se on Studio Ghiblin tuottama ja Isao Takahatan ohjaama. Elokuva valmistui vuonna 1991. Sen pituus on 118 minuuttia, ja se pohjautuu Hotaru Okamoton ja Yūko Tonen samannimiseen sarjakuvaan. ==Juoni== Elokuva kertoo tympääntyneestä, yksin asuvasta Taekosta, joka työskentelee tokiolaisessa konttorissa. Kesälomallaan hän matkustaa töihin serkkunsa maatilalle, ja muistelee lapsuuttaan. Nämä muistot saavat hänet pohtimaan uudelleen elämänsä suuntaa. == Ääninäyttelijät == Rooli Japaniksi Englanniksi Taeko Okajima Yōko Honna (nuori) Miki Imai (aikuinen) Alison Fernandez (nuori) Daisy Ridley (aikuinen) Toshio Toshirō Yanagiba Dev Patel Tsuneko Tani Mayumi Iizuka Hope Levy Aiko Mei Oshitani Stephanie Sheh Toko Megumi Komine Ava Acres Rie Yukiyo Takizawa Madeleine Rose Yen Suu Masashi Ishikawa Jaden Betts Shuuji Hirota Yūki Masuda Gianella Thielmann Taekon äiti Michie Terada Grey DeLisle Taekon isä Masahiro Itō Matthew Yang King Nanako Okajima Yorie Yamashita Laura Bailey Yaeko Okajima Yuki Minowa Ashley Eckstein Taekon isoäiti Chie Kitagawa Mona Marshall Kazuo Kōji Gotō Matthew Yang King Kiyoko Sachiko Ishikawa Sumalee Montano Naoko Masako Watanabe Tara Strong Baccha Shin Itō Nika Futterman Luokka:Studio Ghiblin elokuvat Luokka:Vuoden 1991 japanilaiset elokuvat Luokka:Sarjakuviin pohjautuvat elokuvat Luokka:Japanilaiset draamaelokuvat
Osku Palermaa

Osku Palermaa (s. 18. marraskuuta 1983 Espoo) on suomalainen huippukeilaaja, joka aloitti keilaamisen vuonna 1986. Osku Palermaa valittiin vuoden keilaajaksi 2006 Keilailuliitto . Palermaan tunnistaa hänen omintakeisesta keilailutyylistään, jossa keilapallo heitetään kahdella kädellä. Palermaa oli voittamassa vuonna 2004 joukkueiden Euroopan Cupia. Vuonna 2006 hän voitti sekä maailmancupin että Suomen mestaruuden ja sai pronssia niin World Ranking Masters- kuin MM-joukkuekilpailussakin. Vuoden 2007 EM-kilpailuissa hän on voittanut kultaa All Events -kilpailussa Palermaa voitti All Eventsin keilailun EM-kisoissa Yle 8.7.2007 ja kuulunut Suomen pronssijoukkueeseen triokilpailussa. Suomen trio keilasi EM-kultaa Yle 7.7.2007 . ==Lähteet== ==Aiheesta muualla== *Palermaan pelaajaesittely Suomen Keilailuliiton sivulla *Osku Palermaa PBA.comissa Luokka:Suomalaiset keilaajat Luokka:Vuonna 1983 syntyneet Luokka:Elävät henkilöt
So

So tarkoittaa seuraavia: * se on, so., toisin sanoen * so, myös sol, duuriasteikon viidennen sävelen nimitys solmisaatiossa * * * * * . * So, Peter Gabrielin musiikkialbumi vuodelta 1986 ==Henkilöt== So on seuraavien henkilöiden nimi: * Sŏ Chŏng-ju (1915–2000), korealainen kirjailija * Sō Fujitani (s. 1997), japanilainen jalkapalloilija * So Ji-sub (s. 1977), eteläkorealainen näyttelijä * So Kwan-hui (k. 1998), pohjoiskorealainen poliitikko * So Yeon Ryu (s. 1990), eteläkorealainen golfpelaaja * Sō Yoshitoshi (1568–1615), japanilainen daimio * Wesley So (s. 1992), filippiiniläis-yhdysvaltalainen shakin suurmestari.
Uskonkappaleet (mormonismi)

Uskonkappaleet ovat Myöhempien aikojen pyhien uskontunnustuksen kaltainen keskeisten oppien tiivistelmä. Uskonkappaleita on kaikkiaan 13. Profeetta Joseph Smith kirjoitti uskonkappaleet vuonna 1842 vastaukseksi Chicago Democrat -lehden päätoimittajan "Long" John Wentworthin kysymykseen myöhempien aikojen pyhien tärkeimmistä uskomuksista. Suurin osa Myöhempien aikojen pyhien liikkeeseen kuuluvista kirkoista ja yhteisöistä pitää uskonkappaleita opillisesti sitovina. Ne on myös liitetty osaksi MAP-kirkon pyhänä pitämää kirjoitusta Kallisarvoinen helmi. Myöhempien aikojen pyhien Jeesuksen Kristuksen kirkon uskonkappaleet: # Me uskomme Jumalaan, iankaikkiseen Isään, ja hänen Poikaansa Jeesukseen Kristukseen, ja Pyhään Henkeen. # Me uskomme, että ihmiset saavat rangaistuksen omien syntiensä eivätkä Aadamin rikkomuksen tähden. # Me uskomme, että kaikki ihmiset voivat pelastua Kristuksen sovituksen ansiosta olemalla kuuliaiset evankeliumin laeille ja toimituksille. # Me uskomme, että evankeliumin ensimmäiset periaatteet ja toimitukset ovat: ensimmäiseksi, usko Herraan Jeesukseen Kristukseen; toiseksi, parannus; kolmanneksi, upotuskaste syntien anteeksisaamiseksi; neljänneksi, kätten päällepaneminen Pyhän Hengen lahjan saamiseksi. # Me uskomme, että saarnatakseen evankeliumia ja suorittaakseen sen toimituksia ihmisen täytyy olla Jumalan kutsuma profetian kautta ja niiden kätten päällepanemisella, joilla on valtuus. # Me uskomme samaan järjestykseen, joka oli alkukirkossa, nimittäin apostoleihin, profeettoihin, paimeniin, opettajiin, evankelistoihin jne. # Me uskomme kielten, profetian, ilmoituksen, näkyjen, terveeksitekemisen, kielten selittämisen jne. lahjaan. # Me uskomme, että Raamattu on Jumalan sanaa, sikäli kuin se on oikein käännetty; me uskomme, että myös Mormonin kirja on Jumalan sanaa. # Me uskomme kaiken sen, mitä Jumala on ilmoittanut, ja kaiken, mitä hän nykyisin ilmoittaa, ja me uskomme, että hän on vielä ilmoittava monia suuria ja tärkeitä Jumalan valtakuntaa koskevia asioita. # Me uskomme Israelin todelliseen kokoamiseen, kymmenen sukukunnan takaisin tuomiseen ja siihen, että Siion [Uusi Jerusalem] perustetaan Amerikan mantereelle, että Kristus on henkilökohtaisesti hallitseva maan päällä ja että maa on tuleva uudistetuksi ja saava paratiisillisen kirkkautensa. # Me vaadimme oikeutta palvella kaikkivaltiasta Jumalaa oman omantuntomme vaatimusten mukaan ja sallimme kaikille ihmisille saman oikeuden, palvelivatpa he miten, missä tai mitä tahansa. # Me uskomme, että kuninkaille, presidenteille, hallitusmiehille ja esivalloille tulee olla alamainen ja että tulee kunnioittaa, noudattaa ja ylläpitää lakia. # Me uskomme, että tulee olla vilpitön, totuudellinen, puhdas, toisen parasta halajava ja hyveellinen ja että tulee tehdä hyvää kaikille, niinpä me voimmekin sanoa seuraavamme Paavalin kehotusta - me uskomme kaikki, me toivomme kaikki, me olemme kärsineet paljon ja toivomme voivamme kestää kaikki. Jos on jotakin hyveellistä, rakastettavaa, hyvältä kuuluvaa tai kiitettävää, sitä me etsimme. Luokka:Kallisarvoinen helmi Luokka:Mormonismin usko ja oppi
Sp

SP, SP., Sp, Sp., sp tai sp. voi esiintyä ainakin seuraavissa käytöissä: * Binomisessa nimistössä lyhennettä sp. käytetään kun lajin täsmällistä nimeä ei tiedetä (monikkomuoto: spp.) * myynninedistäminen, SP (englanninkielisestä nimityksestä sales promotion) * Norjan keskustapuolue, Sp (norjankielisestä nimestä Senterpartiet), norjalainen puolue * * sotilaspiiri, SP, Suomen puolustusvoimien entinen aluehallintoyksikkö * sotilaspoliisi, SP, asevoimien koulutushaara * South Park, SP, animaatiosarja * SP, aiemmin Silkinpehmee, suomalainen rap-artisti * SP, sosiaalidemokraattisen puolueen lyhenne useissa maissa, ei kuitenkaan esim. Suomessa eikä Saksassa * SP, välilyönnin ASCII- ohjausmerkki (englanninkielisestä nimityksestä space) * sulamispiste, sp., lämpötila, jossa aine muuttuu kiinteästä olomuodosta nesteeksi * Suomen Pankki, SP, Suomen keskuspankki * Suomen Partiolaiset, SP, Suomen partioliikkeen keskusjärjestö * SP, Svenska Posten, Ruotsissa 1873–1993 ilmestynyt kristillinen aikakauslehti * säästöpankki, sp., pankkityyppi. == Lähteet ==
Steve Knight

Stephen Sanders ”Steve” Knight (12. toukokuuta 1935 Woodstock, New York – 19. tammikuuta 2013) oli yhdysvaltalainen muusikko ja multi-instrumentalisti. Suuri yleisö muistanee hänet parhaiten Mountain-yhtyeen kosketinsoittajana, vaikka suurimman osan urastaan hän soitti eri instrumentteja jazzyhtyeissä. Mountainin kanssa Knight soitti mm. Woodstockin pop- ja rockfestivaaleilla v. 1969 ja klassikkoalbumeilla Climbing! (1970) ja Nantucket Sleighride (1971). ==Lähteet== ==Aiheesta muualla== *Steve Knight Luokka:Yhdysvaltalaiset kosketinsoittajat Luokka:Vuonna 1935 syntyneet Luokka:Vuonna 2013 kuolleet
Mika Pohjola

Mika Pohjola (s. 1. joulukuuta 1971 Helsinki) on Yhdysvalloissa asuva suomalainen jazzpianisti ja säveltäjä. Pohjola kasvoi Vantaalla musikaalisessa perheessä. Hänen isänsä Heikki Pohjola (1938–2020) oli jazzkitaristi. Pohjola aloitti pianonsoiton vuonna 1976, mutta kyllästyi ja kokeili viulua ja selloa. Vuosina 1982-1983 Pohjola lauloi poikasopraanona Cantores Minores -poikakuorossa, mutta palasi äänenmurroksen vuoksi pianon pariin. Hän opiskeli klassista musiikkia Vantaan musiikkiopistossa ja muutti Ruotsiin vuonna 1987. Hän opiskeli Tukholmassa Ruotsin kuninkaallisessa musiikkiakatemiassa jazzmusiikkia ja improvisointia opettajanaan arvostettu espanjalainen pianisti Alvaro Is Rojas. Pohjola valmistui vuonna 1992 musiikkipedagogiksi ja muutti Bostoniin, Yhdysvaltoihin opiskelemaan Berklee College of Musiciin, jossa häntä opettivat muun muassa vibrafonisti Gary Burton ja trumpetisti Herb Pomeroy. Bostonissa hän opiskeli vuoteen 1994 saakka ja muutti sitten New Yorkiin. Vuonna 1997 Pohjolalle myönnettiin Steinwayn ensimmäisen luokan taiteilija-arvo. 1990-luvun lopulla Pohjola oli myös aktiivi konsertoija Euroopassa, Japanissa ja Yhdysvalloissa. Lyhyen tuottajakautensa jälkeen 2000-luvun alussa Pohjola palasi säveltämiseen. Vuoteen 2009 mennessä Pohjola on julkaissut yhteensä kaksikymmentäneljä albumia. Suurin osa hänen tuotannostaan on jazzia eri kokoonpanoissa, mutta hän on myös uudistanut Tove Janssonin muumilauluja sekä Toivo Kärjen musiikkia. Hän luennoi säännöllisesti yhdysvaltalaisissa yliopistoissa, aiheinaan sävellys ja johtajuus. Pohjola konsertoi myös Suomessa: Vuonna 2001 hän esiintyi saksofonisti Miguel Zenonin ja kitaristi Ben Monderin kanssa Turussa ja Helsingissä. Vuonna 2006 Pohjola konsertoi argentiinalaisen Grupo Nuevon ryhmässä. Pohjola on myös kirjoittanut taidemusiikkia, muun muassa tilaussävellyksen norjalaisen runoilijan Olav H. Haugen runoihin. Vuonna 2008 hänet kiinnitettiin amerikkalaiseen Blue Music Group levy-yhtiöön. ==Diskografia== * * * * (Johanna Grüssnerin kanssa) * * * * * * (Johanna Grüssnerin kanssa) * * * * * * * * * * * == Lähteet == ==Aiheesta muualla== * Mika Pohjolan viralliset sivut * All About Jazz * Mika Pohjola AllMusicGuide Luokka:Suomalaiset jazzpianistit Luokka:Suomalaiset jazzmusiikin säveltäjät Luokka:Suomalaiset taidemusiikin säveltäjät Luokka:Vuonna 1971 syntyneet Luokka:Elävät henkilöt
St

St tarkoittaa seuraavia: * * Germania, IATA-koodi ST, lentoyhtiö * pyhä, st., latinan sanasta sanctus, maallisen yläpuolella oleva * * seututie, lyhenne st, Väyläviraston teidenluokittelujärjestelmän luokka * sotatieteiden tohtori, ST tai sotat. toht., jatkotutkinto * ST, Atarin tietokonemallisto. * ST, Sudanin ilma-alusten kansallistunnus ICAO:n mukaan. * Star Trek, tieteistuotesarja. * Sundsvalls Tidning, ruotsalainen sanomalehti == Lähteet ==
Hajasaantimuisti

Hajasaantimuisti, eli RAM () on tietotekniikassa muisti, jossa tietoa voidaan lukea mielivaltaisessa järjestyksessä halutuista muistiosoitteista. Yleensä muisti on myös kirjoitettavaa. RAM-muisti toteutetaan tyypillisesti haihtuvalla muistilla (DRAM). Aiemmin (n. 1990 -luvun lopulle asti) SRAM- muisti oli tyypillisin toteutustapa. Tietokonetekniikan alkuaikoina hajasaantimuisti oli usein haihtumatonta ferriittirengasmuistia. DRAM ja SRAM muistin toteutustyypit eroavat toisistaan muistin virkistämisessä ja tyhjentämisessä. DRAM, eli dynaaminen-RAM, tyhjenee joka lukukerralla, jolloin tiedon säilyminen vaatii sen uudelleenkirjoittamista ja poisto aktiivista poistoa tai lukemista. Staattinen-RAM ei tyhjene luettaessa, vaan se pitää aktiivisesti tyhjentää. RAM-muistin käyttökohteita ovat muun muassa: * Välimuisti * Keskusmuisti Eräissä suorittimissa RAM-muistia myös suorittimen sisäisiä toimintoja varten kuten pinon toteuttamiseen. Nykyisin kehitetään myös haihtumattomaan muistiin perustuvaa hajasaantimuistia. RAM-muistin vastakohta on ROM-muisti. == Lähteet == Luokka:Tietokonetekniikka Luokka:Muistit
Su

Su tarkoittaa ainakin seuraavia: * * SU, Neuvostoliiton ISO 3166-1 -koodi, käytössä valtion lakkauttamiseen 1991 asti * su, englannin sanoista switch user, Unixin komento * * .su, Neuvostoliiton Internet-maatunnus * Suhoi, tyyppitunnus Su, venäläinen lentokonevalmistaja * * sunnuntai, su, viikonpäivä * SU, Scripture Union, Raamatun lukemisen puolesta toimiva liike. * Sosialistisk Ungdom, norjalainen poliittinen nuorisojärjestö ==Henkilöt== Su on seuraavien henkilöiden nimi: * Su, japanilainen hip hop -artisti * Lisa Su (s. 1969), taiwanilainen yritysjohtaja * Su Bingtian (s. 1989), kiinalainen pikajuoksija * Su Helen Galaz (s. 1991), chileläinen jalkapalloilija * Su Lihui (s. 1985), kiinalainen painija * Su Manshu, oik. Su Xuanying (1884–1918), kiinalainen kirjailija ja taidemaalari * Su Shi, Zizhan, Dongpo (1037–1101), kiinalainen runoilija, kalligrafi ja taidemaalari * Su Song (1020–1101), kiinalainen oppinut ja monilahjakkuus * Su Tseng-chang (s. 1947), Taiwanin pääministeri * Su Tong (s. 1963), kiinalainen kirjailija. ==Katso myös== Aihepiiriin liittyvät myös seuraavat: * Lama Su, henkilöhahmo elokuvassa Tähtien sota: Episodi II – Kloonien hyökkäys * SU-kaasutin, Skinners Unionin valmistama kaasutin.
Malin liittovaltio

Malin liittovaltio () oli valtio Länsi-Afrikassa, johon kuuluivat nykyisten Senegalin ja Malin alueet. Liittovaltion päämiehenä toimi Modibo Keïta ja sen pääkaupunki oli Dakar. Ranskan Länsi-Afrikan hajottua vuonna 1958 alueen autonomioissa esiintyi pyrkimyksiä uuden federaation luomiseksi. Niiden johdossa olivat Senegalin johtaja Léopold Sédar Senghor ja Sudanin tasavallan (entisen Ranskan Sudanin) pääministeri Modibo Keita.Historical Dictionary of Mali, s. ixxxvii. 10\. tammikuuta 1959 muodostettuunHistorical Dictionary of Mali, s. xxxii. Malin liittovaltioon liittyivät Senegalin ja Sudanin lisäksi myös Ylä-Volta ja Dahomey, mutta ne joutuivat pian eroamaan Ranskan ja Norsunluurannikon vastustuksen takiaHistorical Dictionary of Mali, s. 204–205.. Malin liittovaltio itsenäistyi Ranskasta 20. kesäkuuta 1960. Modibo Keitasta tuli liittovaltion pääministeri ja valtionpäämies ennen elokuuksi suunniteltuja vaaleja, joissa presidentiksi oli määrä valita Léopold Sédar Senghor. Ranskan vaikutusvallasta irtautumista kannattanut Keita ja maltillisempi Senghor riitaantuivat pian, ja elokuussa tilanne kärjistyi Sudanin armeijan ja Senegalin poliisin liikekannallepanoksi. Ranskalaisten tukemat senegalilaiset saivat Dakarin nopeasti haltuunsa ja erosivat liittovaltiostaHistorical Dictionary of Mali, s. ixxxvii, 204–205. 20\. elokuuta 1960Historical Dictionary of Mali, s. xxxiii.. Sudanin tasavalta julistautui Malin tasavallaksi 22. syyskuuta 1960. Maiden väliset yhteydet olivat poikki lähes kolmen vuoden ajan, minkä johdosta Mali rakensi Norsunluurannikolle johtavan tieverkon. ==Lähteet== * ===Viitteet=== Luokka:Afrikan entiset valtiot Luokka:Malin historia Luokka:Senegalin historia Luokka:1959 Luokka:1960
Sw

Sw tarkoittaa seuraavia asioita: * * lyhyet aallot, SW, yleisradiotoiminnassa käytetty taajuusalue * Shadow Warrior, videopelisarja * shareware, tietokoneohjelmien levitystapa * Smith & Wesson, S&W;, asevalmistaja * Spineworld, videopeli * Star Wars, tieteismediasarja * Starwing, Nintendon videopeli * * SW Television, suomalainen mediayhtiö * Södertelge Werkstäders Aviatikavdelning, SW, Ruotsissa 1914–1917 toiminut lentokonetehdas.
Sy

Sy tarkoittaa seuraavia: * Sy, kunta Malissa * * Sy, kunta Ranskassa * Sy, kylä Belgiassa * . ==Henkilöt== Sy on seuraavien henkilöiden sukunimi: * Simon Cranny, taiteilijanimeltään Sy, brittiläinen muusikko * Baba Sy (1935–1978), senegalilainen tammenpelaaja * Chan Sy (1932–1984), kambodžalainen poliitikko * Diallo Lalla Sy (s. 1946), malilainen kasvatustieteilijä * Frédéric Sy, ranskalainen astronomi * Henry Sy (1924–2019), filippiiniläinen liikemies * Ibrahima Mamadou Sy (s. 1991), mauritanialainen jalkapalloilija * Iron Sy, oik. Amadou Malik Sy (s. 1979), ranskalainen rap-artisti * Mademba Sy (1852–1918), Sansandingin hallitsija (fama) 1891–1900 * Moussa Sy (s. 1979), guinealainen jalkapalloilija * Omar Sy (s. 1978), ranskalainen näyttelijä * Ousmane Sy (s. 1949), malilainen poliitikko. ==Katso myös== Aihepiiriin liittyy myös seuraava: * 1714 Sy, päävyöhykkeen asteroidi.